הפועל גן שמואל מנשה

ההתחלה - שנות ה-50

1953 - גבי ולד חוזר מקורס מאמני כדורסל, והמשחק כובש את הצעירים. מאז תופיע גן שמואל בכל עונה ועונה. 
1957 - ההישג הראשון - מוסד חינוכי גן שמואל בהדרכת המאמן והמורה מיכה שמבן זוכה באליפות של מוסדות השומר הצעיר. 
1959 - ההישג של כל הזמנים - קבוצת הנשים של גן שמואל מגיעה לגמר גביע המדינה, אך מפסידה למכבי תל אביב בתוצאה 42:33.

שנות ה-60

הכדורסל מתבסס. רלף קליין, שנחשב למאמן המצליח בכל הזמנים בישראל, היה למאמן הראשון של קבוצת הבוגרים. לאחר-מכן, אימן את הקבוצה בוב גונן, מורה לאנגלית מלבד אימון כדורסל. בוב גונן הציב סטנדרטים גבוהים של אימון, ובכך הפועל גן-שמואל התבססה בצמרת ליגת המשנה, דרך קבע במקום השני.
1968 - מגרש הקט-סל נבנה. אלי זיו ואורה חנני אימנו את ילדי חברת הילדים של קיבוץ גן שמואל ומקימים קבוצות קט-סל. מאז, בכל עונה פועלת קבוצת קט-סל בנים של הפועל גן-שמואל, ולעיתים גם קבוצות של בנות.

שנות ה-70

גביע המדינה בכדורסל 1972/1973 - מהישגי השיא - הפועל גן-שמואל שהייתה בצמרת הליגה הארצית, חוללה הפתעה כשניצחה בתל אביב את הפועל תל אביב 77:89, והדיחה אותה מהמשך ההופעה במשחקי גביע המדינה. 
מעל מגרש הבלטות הוקם גג. בערב הפתיחה הביסה קבוצת הקט-סל את משמר העמק 39:88, וקבוצת הבוגרים ניצחה את הפועל ירושלים (אז בליגה ארצית דרום) 68:75. במהלך השנים שלאחר-מכן קיבל האולם את חזותו הנוכחית במספר שלבים. ב-1975 הותקנה לראשונה רצפת גומי, ב-1978 ניבנו הקירות שמאחורי הסלים וחדרי ההלבשה, ולאחר מכן הקירות הצדדיים ויציעי הבטון. 
1972 - הפועל גן-שמואל אלופת הפועל בקט-סל, גם בבנים וגם בבנות (המאמנים: אלי זיו ואורה חנני). מאז העפילו קבוצות הקט-סל והילדים למשחקי גמר, ואף זכו באליפויות הפועל רבות. קבוצות הקט-סל והילדים זכו גם בשנות ה-70 במרבית התארים בליגות האזוריות. 
1975 - הפועל גן-שמואל העפילה לליגה העליונה (הלאומית) בפעם הראשונה בתולדותיה. הוביל את הקבוצה כמאמן שחקן, האמריקאי רני גניולין (כיום מאמן מכללה מצליח בניו יורק). הקבוצה כולה הורכבה מבני קיבוץ גן-שמואל (למעט החדרתי משה קרויטרו), וביניהם: אריה לנדסמן, האחים עודד, עוזי לוי ויאיר צור. ולא נכללו בה שחקני חיזוק בשכר. במשחק מול הפועל נהריה, שנחשבה ליריבה העיקרית, ניצחה הקבוצה 97:70, ובכך הובטחה העלייה. העלייה נחגגה במסיבה בחדר האוכל של הקיבוץ.
באותה התקופה, היו בליגה הלאומית שחקני חיזוק אמריקאים רבים, וההתמודדות בליגה נחשבה לקשה עבור קבוצה ללא שחקני רכש. הקבוצה נשרה לליגה הארצית בתום עונה אחת לאחר ההעפלה. 
לאחר עונה אחת שוב חזרה הקבוצה ללאומית, אבל בתום עונת פציעות וחוסר מזל נפרדה מהלאומית.
1978 - בשנת 1978 הקבוצה שבה לליגה הלאומית לאחר שנתיים (מאמן: בוב גונן), והוחלט על חיזוק הקבוצה, אך לא בשכר. היהודים האמריקנים ג'ון לוין ומארק סק, בוגרי מכללות אמריקניות, הצטרפו לקיבוץ ועזרו לקבוצה לתקוע יתד בליגה הלאומית. 
מוסד חינוכי גן-שמואל זוכה באליפות בתי הספר התיכוניים (מאמן: בוב גונן). הקבוצה ניצחה במשחק הגמר לעיני 1,500 צופים ברוממה חיפה את אורט קריית ביאליק 62:80.

שנות ה-80

1985-1975 - שנות השיא. מאז החזרה לליגה הלאומית בשנת 1978, קבוצת הבוגרים שיחקה בליגה הלאומית במשך 7 עונות (כולל 5 שנים רצופות). עונת השיא הייתה עונת 1981, שבסופה סיימה הקבוצה במקום השביעי (המאמן: פיני גרשון). בעונת 1983 נאבקה הקבוצה נגד הירידה עד המחזור האחרון, שבו שיחקה מול מכבי חיפה ברוממה. המנצחת במשחק נשארה בליגה, ואילו המפסידה ירדה. הפועל גן שמואל הפסידה באותו משחק, וירדה ליגה.
גם קבוצת הנשים שיחקה בליגה הלאומית, וקבוצת הנוער נחשבה לאחת מהטובות בישראל. קבוצות הגילאים הצעירים יותר זכו באליפויות, ורבים מהשחקנים איישו את הנבחרות הלאומיות השונות של ישראל - קדטים, נוער, עתודה ובוגרים.

שנות ה-90

1992-1985 - קבוצת הבוגרים שיחקה בליגת המשנה (ארצית). קבוצת הנוער ירדה מהלאומית ב-1989. לעומת זאת, הקבוצות הצעירות יותר המשיכו להצליח. 
2001-1993 - במהלך תקופה זו קבוצת הבוגרים ירדה לליגה א'.

שנות ה-2000

1999 - פעילות מחלקת הנוער של האגודה עברה לרשות המועצה האזורית מנשה, וקמה הקבוצה המאוחדת הפועל גן-שמואל מנשה.
האגודה המאוחדת קיבלה תחת חסותה את  בית הספר לכדורסל, המהווה מסגרת מכינה לקבוצות התחרותיות של המועדון, הפועל ברציפות מאז שנת 1954. קבוצות המועדון משתתפות בליגות הסדירות החל מליגות הקט-סל, וכלה בנוער. הקבוצות של המועדון מדורגות בדרך כלל במקומות גבוהים בליגות בהן הם משתתפות, ומגיעות להישגים ניכרים יחסית לגודל המועדון.
בכל שנה מתאמנים במסגרת בית הספר עשרות ילדים (בנים ובנות) מכתות א'-ד'. בית הספר לכדורסל עומד בבסיס המועדון, ומיועד לספק שחקנים מוכשרים לקבוצות המשחקות בליגות השונות. פילוסופיית האימון במסגרת בית הספר לכדורסל היא לאפשר לכל שחקן לפתח את הכישרון הטמון בו, ולא לכבול את השחקנים במשמעת וטקטיקה שתגביל את פיתוח הכישרון. הטקטיקה, התרגילים המורכבים והקבוצתיות יבואו בשלב
מטרות בית-הספר לכדורסל הם הקניית חינוך, ערכי התמדה, עבודת צוות, אהבת הספורט ולימוד יסודות הכדורסל. תוכנית האימונים מיועדת להקנות יסודות כדורסל ולאמן את הילדים ברמה מקצועית גבוהה. בית הספר לכדורסל מהווה מסגרת קבוצתית וחברתית המיועדת לבנים ובנות. 
בבית הספר לכדורסל, כמו בכל קבוצות האגודה, המאמנים הם בוגרי בתי ספר למאמנים.

ילדים לאומית

בתקופה מסוימת הקבוצה הייתה במצב קשה. בתוך כך הוצע לכוכב מחוז חיפה עומרי הורביץ, אשר משחק בהפועל חוף כרמל, להצטרף לקבוצה, אך החליט לעבור ליריבה הפועל עמק חפר. הסגל של הקבוצה הנוכחית לא עומד בדרישות של ילדים לאומית.
פעם בשבועיים, ביום שני, התקיים משחק בית. באגף הקרוב לרפת, יציעי עץ, כל הקיבוץ מקטן ועד גדול מעודדים את החבר'ה מהקיבוץ הקוראים תיגר על קבוצות הכסף הגדול. ביציעי הבטון שבצד הנגדי יושבים האוהדים מהסביבה. הפועל גן-שמואל היא הקבוצה הלאומית היחידה בכל מישור החוף בין חיפה לת"א. 
מסוף שנות ה-60 ההעפלה לליגה לאומית הייתה חלום. בוב גונן הביא את ההתייחסות המקצועית לכדורסל, מרדכי הר אבן התמסר לניהול (מאז ועד היום), אך זה הספיק רק למקום השני בליגת המשנה. עונה אחר עונה של כמעט. הכדורסל הישראלי עבר באותן שנים אמריקניזציה, הקבוצות מתמלאות בשחקני רכש זרים והתקציבים מתנפחים.